open-index/open-wikipedia-markdown huggingface dataset:
அமடிக்னாக்கு தீவு

**அமடிக்னாக்கு தீவு**   (*Amatignak Island*)  அமெரிக்காவிலுள்ள அலாசுகாவின் அலுடியன் தீவுக்கூட்டத்தில் உள்ள டெலாரோஃப் தீவுகளின் (மேற்கு ஆண்ட்ரியானோஃப் தீவுக் கூட்டம் ) உறுப்பினர் தீவு ஆகும். . அலாசுகாவின் தெற்கு கோடி முனையும் அமெரிக்கா மற்றும் வட அமெரிக்காவின் மேற்கு கோடி தீர்க்கரேகையும் இத்தீவில் உள்ளன. டெலாரோஃப் மற்றும் மேற்கு ஆண்ட்ரியானோஃப் தீவுகளின் அடுக்கு பாறைகளின் ஐந்து அலகுகளில் அமடிக்னாக்கு தீவின் பாறைகளும் ஓர் அலகாகும்

அமடிக்னாக்கு தீவு வடக்கிலிருந்து தெற்காக சுமார்  நீளமும், கிழக்கிலிருந்து மேற்காக  சுமார்   அகலமும் கொண்டுள்ளது. அமடிக்னாக்கு தீவில்  மக்கள் வசிக்கவில்லை..  அருகிலுள்ள தீவு உலக் தீவு ஆகும். இது சுமார்  வடகிழக்கில்.அமைந்துள்ளது.

## மேற்கோள்கள்

பகுப்பு:அலாசுக்காவின் தீவுகள்
பகுப்பு:அலாஸ்கா
ஆர். வி. கார்ட்னர்

**ரஸ்ஸல் வாலண்டைன் கார்ட்னர்** (*Russell Valentine Gardner*) தேராதூன் நகரத்தில் ஒரு கல்வியாளர் ஆவார். இவர் மூன்று பதின்ம ஆண்டுகளுக்கு மேலாக தேராதூன் புனித தாமஸ் கல்லூரியின் முதல்வராக இருந்துள்ளார். 2002 முதல் 2007 வரை உத்தரகாண்ட் மாநிலத்திற்கான முதல் சட்டமன்றத்திற்கும், 2012 முதல் 2016 வரை மூன்றாவது சட்டமன்றத்திற்கும் ஆங்கிலோ-இந்தியப் பிரதிநிதியாகவும் இருந்தார் 

## மேற்கோள்கள்

பகுப்பு:வாழும் மக்கள்
பகுப்பு:1946 பிறப்புகள்
சான் மிகுவல் சந்தை

**சான் மிகுவல் சந்தை**  (*Market of San Miguel*)  எசுப்பானியா நாட்டின் தலைநகரமான மத்ரித்து நகரத்தில் அமைந்துள்ள ஒரு மூடப்பட்ட சந்தையாகும். இச்சந்தை முதலில் 1916 ஆம் ஆண்டில் கட்டப்பட்டது. 2003 ஆம் ஆண்டில் தனியார் முதலீட்டாளர்களால் வாங்கப்பட்டது. அவர்கள் சந்தையின் இரும்புக் கட்டமைப்பை புதுப்பித்து 2009 ஆம் ஆண்டில் மீண்டும் திறந்தனர்.

## குறிப்பு
சான் மிகுவல் சந்தையானது மத்ரித்து நகரத்து சுற்றுலாப் பயணிகளிடையே மிகவும் பிரபலமான ஒரு சந்தையாகும்.  ஏனெனில் இது பிளாசா மேயர் என்ற பொதுமக்கள் கூடுமிடத்திலிருந்து நடந்து செல்லும் தூரத்தில் மத்ரித்து நகரத்தின் மையத்தில் அமைந்துள்ளது. சான் மிகுவல் ஒரு பாரம்பரிய மளிகை சந்தை அல்ல. மாறாக ஒரு சுவையான சிற்றுணவுகள் சந்தையாகும். 30 எண்ணிக்கைக்கும் மேற்பட்ட வெவ்வேறு விற்பனையாளர்கள் பலவிதமான புதிதாக தயாரிக்கப்பட்ட சிற்றுணவு வகைகளையும், வேகவைத்த பொருட்கள் மற்றும் பிற உணவுகளையும் விற்பனை செய்கின்றனர். பீர், ஒயின் மற்றும் சாம்பெயின் ஆகிய மதுவகைகளும் இங்கு கிடைக்கின்றன.

## படக்காட்சியகம்

File:Mercado De San Micuel Madrid exterior two.jpg|மத்ரித்து நகரத்தில் அமைந்துள்ள சான் மிகுவல் சந்தையின் வெளிப்புற பகல் காட்சி
File:Mercado de San Micuel Madrid.jpg|மத்ரித்து நகரத்தில் அமைந்துள்ள சான் மிகுவல் சந்தையின் வெளிப்புறம்
File:Wine and cheese snacks Mercado de San Micuel Madrid.jpg|மது மற்றும் பாலாடைக்கட்டி தின்பண்டங்கள் மத்ரித்து நகரத்தில் அமைந்துள்ள சான் மிகுவல் சந்தையில் விற்கப்படுகின்றன. 
File:Tapas in Mercado de San Micuel in Madrid.jpg|சான் மிகுவல் சந்தையிலுள்ள பல சிற்றுணவு கடைகளில் ஒன்று. 
File:Interior Mercado de San Micuel 1.jpg|சிற்றுணவு மற்றும் பானங்களுக்காக சான் மிகுவல் சந்தையில் மக்கள். 

## மேற்கோள்கள்
மோகன் காந்தா

**மோகன் காந்தா** (Mohan Kanda) (பிறப்பு 4 செப்டம்பர் 1945) ஓர் இந்திய அரசு ஊழியராவார்.  1968 இல் இந்திய ஆட்சிப் பணியில் சேர்ந்த இவர் 2005ஆம் ஆண்டு ஆந்திரப் பிரதேசத்தின் தலைமைச் செயலாளராக இருந்து ஓய்வு பெற்றார். மேலும், தேசிய பேரிடர் மேலாண்மை ஆணையத்தின் உறுப்பினராகவும் பணியாற்றினார்.

## ஆரம்ப கால வாழ்க்கை
இவர், இந்தியாவின் , சென்னையில் , ஒரு தெலுங்கு பிராமண குடும்பத்தில், உயர் நீதிமன்ற நீதிபதி திரு. பீமா சங்கரம் காந்தா மற்றும் ஒரு முக்கிய சமூக சீர்திருத்தவாதியான திருமதி. பாப்பையம்மா ஆகியோருக்கு மகனாகப் பிறந்தார். ஐதராபாத்தில் உள்ள ஆல் செயிண்ட்ஸ் உயர்நிலைப் பள்ளியில் பள்ளிப் படிப்பையும், உசுமானியா பல்கலைக்கழகத்தின் நிசாம் கல்லூரியில் கணிதத்தில் இளங்கலை மற்றும் முதுகலை பட்டத்தையும் பெற்றார். இவரது ஆய்வறிக்கைக்காக உசுமானியா பல்கலைக்கழகத்தால் கணிதத்தில் முனைவர் பட்டம் வழங்கப்பட்டது. இவரது மருமகன் சீதாராம் யெச்சூரி இந்தியப் பொதுவுடமைக் கட்சி யின் (மார்க்சிஸ்ட்) ஆட்சிக் குழு உறுப்பினராக உள்ளார்.

இவர் ஒரு சில தெலுங்குத் திரைப்படங்களில் குழந்தை நடிகராக "மாஸ்டர் மோகன்" என்ற திரைப்பெயருடன் நடித்துள்ளார். எல்வி பிரசாத் இயக்கிய 1952 ஆம் ஆண்டின் நகைச்சுவைத் திரைப்படமான பெல்லி சேசி சூடு இதில் அடங்கும். *அம்மா நோப்புலே அம்மாம்மா நோப்புலே என்ற* படத்திலும் நடித்தார்.

## தொழில்
மோகன் காந்தா, பாரத ஸ்டேட் வங்கியில் அதிகாரியாக தனது வாழ்க்கையைத் தொடங்கினார். இந்திய ஆட்சிப் பணி அதிகாரியான பிறகு ஆந்திரப் பிரதேச அரசுடன் இணைந்து பணியாற்றத் தொடங்கினார். இவர் இந்திய அரசின் வேளாண் அமைச்சகத்தின் செயலாளராகவும், தேசிய பேரிடர் மேலாண்மை முகமையின் துணைத் தலைவராகவும் பணியாற்றினார். நா. சந்திரபாபு நாயுடுவின் அரசிலும் பின்னர் எ. சா. ராஜசேகர் ரெட்டியில் அரசிலும் தலைமைச் செயலாளராகப் பணிபுரிவதற்கு முன்பு மத்திய வேளாண் அமைச்சகத்தில் செயலாளராகப் பணியாற்றினார்.

12வது ஐந்தாண்டுத் திட்டத்தை (2012-17) திட்டக்குழு உருவாக்குவதற்கான விவசாயம் மற்றும் அதனுடன் தொடர்புடைய துறைகளுக்கான வழிகாட்டுதல் குழுவில் இவர் உறுப்பினராக இருந்தார்.

பயிர்களுக்கு விடுமுறை அறிவிப்பதில் கடலோர ஆந்திராவில் கலவரம் நடந்தால் அதை எதிர்கொள்ளும் பிரச்சனைகளை ஆராயும் குழுவின் தலைவராக இவர் நியமிக்கப்பட்டார்.

## சொந்த வாழ்க்கை
மோகன் காந்தா,  உஷா என்பவரை மணந்தார். உஷா, வேளாண்மை விரிவாக்க மேலாண்மைக்கான தேசிய மையத்தின் இயக்குநராகப் பணியாற்றினார்.

## மேற்கோள்கள்

## வெளி இணைப்புகள்
* Official Profile
* A Report on Land Resource Management By Mohan Kanda

பகுப்பு:வாழும் மக்கள்
பகுப்பு:1945 பிறப்புகள்
பகுப்பு:இந்திய ஆட்சிப் பணி அலுவலர்கள்
பம்பாய் தடைச் சட்டம், 1949

**பம்பாய் தடைச் சட்டம், 1949**  (Bombay Prohibition Act, 1949)  என்பது பம்பாய் மாநிலத்தில் மதுவிலக்கை ஊக்குவித்தல் மற்றும் அமலாக்குதல் தொடர்பாக பம்பாய் சட்டமன்றத்தில் இயற்றப்பட்ட  ஒரு சட்டமாகும் . பம்பாய் மாநிலம் 1960  ஆம் ஆண்டில்  மகாராட்டிரா மற்றும் குசராத்து மாநிலங்களாகப் பிரிக்கப்பட்டது 

இச்சட்டத்தின் கீழ் மதுபானம் வாங்குவதற்கு, வைத்திருப்பதற்கு, உட்கொள்வதற்கு  அல்லது வழங்குவதற்கு அனுமதி பெற வேண்டியது கட்டாயமாகும். அனுமதியின்றி மதுபானம் வாங்குதல், அருந்துதல் அல்லது பரிமாறுதல் போன்ற குற்றங்களுக்காக மூன்று மாதங்கள் முதல் 5 ஆண்டுகள் வரை சிறைத்தண்டனையுடன் ஒருவரை கைது செய்ய காவல்துறைக்கு இச்சட்டம் அதிகாரம் அளிக்கிறது. அனுமதிப்பத்திரம் இன்றி மதுபானம் கொண்டு சென்றால் 50,000 ரூபா அபராதமும் 5 வருட சிறைத்தண்டனையும் விதிக்கப்படும்.

சுதந்திரத்திற்குப் பிறகு, பாம்பாய் தடைக் குழுவின் உறுப்பினராக மராட்டிய ஆட்சேர்ப்பு வாரியத்தின் தலைவராக இருந்த  பாம்பாயைச் சேர்ந்த வழக்கறிஞர் திரு இயே.எசு. சாவந்தை அரசாங்கம் நியமித்தது.

## குறிப்பிடத்தக்க கைதுகள்
2013 ஆம் ஆண்டு ஆவணப்பட தயாரிப்பாளர் பிரித்தி சந்திரானி வீட்டில் சாக்லேட் தயாரிப்பதற்காக மது வைத்திருந்ததற்காக கைது செய்யப்பட்டார்.

## மேற்கோள்கள்

பகுப்பு:மகாராட்டிர அரசு
பகுப்பு:1949 நிகழ்வுகள்
இலங்கா சுல்தானகம்

**முல்தான் சுல்தானகம்** ( *Sultanate of Multan* ) என்றும் அழைக்கப்படும் **இலங்கா சுல்தானகம்** ( *Langah Sultanate* ), சுமார் கி.பி.1445 முதல் 1540 வரை தெற்கு பஞ்சாபில் இலங்கா குலத்தால் நிறுவப்பட்டு ஆளப்பட்ட ஒரு இடைக்கால இராச்சியமாகும்   முல்தான் இவர்களின் தலைநகரமாக இருந்தது.

## வரலாறு
1398 இல் தைமூரின் படையெடுப்பிற்குப் பிறகு, தில்லி சுல்தானகம் பெரிதும் பலவீனமடைந்தது. மேலும், முல்தான் நகரம் தில்லி சுல்தானகத்திலிருந்து சுதந்திரமானது. குடிமக்கள் 1438 இல் புகழ்பெற்ற சூபி பகா-உத்-தின் சகாரியாவின் வழித்தோன்றல் சேக் யூசுப் குரேசியை ஆட்சியாளராகத் தேர்ந்தெடுத்தனர். அவர் ஒரு மென்மையான மற்றும் அனுபவம் இல்லாத ஆட்சியாளராக இருந்தார். 1445 ஆம் ஆண்டில், இலங்காவின் தலைவரான ராய் சக்ரா, தனது பழங்குடியினரின் உதவியுடன் நகரத்தைத் தாக்கி, சேக் யூசுப்பைக் கைது செய்து தன்னை சுல்தானாக அறிவித்தார். இதன் மூலம் முல்தான் இலங்கா குலத்திற்கு சென்றது. அவர்கள் இலங்கா சுல்தானகத்தை நிறுவினர். 1469 முதல் 1498 வரை ஆட்சி செய்த சுல்தான் முதலாம் உசைனின் ஆட்சிக்காலம் இலங்கா சுல்தான்களில் மிகவும் சிறப்பானதாகக் கருதப்படுகிறது. இந்த நேரத்தில் முல்தான் செழிப்பை அனுபவித்தது. மேலும் சா உசைனின் அழைப்பின் பேரில் ஏராளமான பலூச் குடியேறிகள் நகரத்திற்கு வந்தனர். தாதர் கான் மற்றும் உருக்னுதீன் பர்பக் ஷா தலைமையிலான தில்லி சுல்தான்களின் படையெடுப்பு முயற்சியை சா உசைன் வெற்றிகரமாக முறியடித்தார்.  தில்லி சுல்தான்களிடம் தஞ்சமடைந்த சேக் யூசுப்பை மீண்டும் பதவியில் அமர்த்தும் முயற்சியை அவர் முறியடித்தார். இறுதியில், அவர் சிக்கந்தர் லௌதியுடன் சமாதான ஒப்பந்தத்தில் கையெழுத்திட்டார். அவரது வாரிசான புதான் கான், சுல்தான் முதலாம் மக்மூத் சா என்ற பட்டத்தை ஏற்றுக்கொண்டார். சினியோட் மற்றும் சோர்கோட் நகரங்கள் உட்பட அண்டை பகுதிகளை உள்ளடக்கிய சுல்தானகத்தை மரபுரிமையாகப் பெற்றார். இலங்காவின் ஆட்சியின் போது, ஏராளமான பலூச் பழங்குடியினர் இராணுவ சேவைக்காக தேராஜாட் எல்லையில் குடியேற அனுமதிக்கப்பட்டனர்.  

## கலாச்சாரம்
இசுலாமிய உலகத்துடனான வர்த்தகத்திற்கான பிராந்திய வர்த்தக மையமாக முல்தானின் நிலைப்பாடு சுல்தானிய காலத்தில் ஆதிக்கம் செலுத்தியது. இவர்களின் ஆட்சியின் போது, முல்தான் கந்தகார் மற்றும் தில்லிக்கு இடையேயான வணிகப்பாதையாக மாறியது. முல்தானின் செல்வாக்கின் அளவு அசர்பைஜானின் பக்கூவில் உள்ள முல்தானி கேரவன்செராய் கட்டுமானத்திலும் பிரதிபலிக்கிறது - இது 15 ஆம் நூற்றாண்டில் நகரத்திற்கு வருகை தரும் முல்தானி வணிகர்களை தங்க வைப்பதற்காக கட்டப்பட்டது.  1550 களின் பிற்பகுதியில் முல்தானி வணிகர்கள் குடியேறி நிலத்தை வைத்திருந்ததாக உஸ்பெக் நகரமான  உசுபெகிசுதான் நாட்டின் புகாராவின் பதிவுகள் குறிப்பிடுகின்றன. 

## இதனையும் காண்க

* பஞ்சாபின் வரலாறு

## மேற்கோள்கள்

பகுப்பு:பாக்கித்தான் வரலாறு
ஜுபிடர் பிக்சர்ஸ்

**ஜுபிடர் பிக்சர்ஸ்** (*Jupiter Pictures*) என்பது 1934 ஆம் ஆண்டு கோயம்புத்தூரில் எம். சோமசுந்தரம் ("ஜுபிடர் சோமு" என்று பிரபலமாக அறியப்படுகிறார்) மற்றும் எஸ். கே. முகைதீன் ஆகியோரால் நிறுவப்பட்ட இந்திய திரைப்பட தயாரிப்பு நிறுவனம் ஆகும். இந்நிறுவனம் தமிழில் 36 படங்கள், தெலுங்கில் 5, கன்னடத்திலும், இந்தியிலும் தலா 2 படங்கள், தமிழ் மற்றும் தெலுங்கில் ஒரு கூட்டு வெளியீடு என 46 திரைப்படங்களை வெளியிட்ட பெரிய தயாரிப்பு நிறுவனமாக இருந்தது. 1940களின் பிற்பகுதியிலும் 1950களின் முற்பகுதியிலும், இவர்கள் கோயம்புத்தூரில் இருந்த சென்ட்ரல் ஸ்டுடியோவில் இயங்கினர். இந்த படப்பிடிப்புத் தளம் மூடப்பட்டதைத் தொடர்ந்து, இவர்கள் சென்னைக்கு இடம்பெயர்ந்தனர். அடையாறில் உள்ள நெப்டியூன் ஸ்டுடியோவை இவர்கள் வாங்கினர். இது பின்னர் சத்யா ஸ்டுடியோவாக மாறியது. சென்னைக்கு இடம்பெயர்ந்த பிறகு ஜூபிடர் பிக்சர்ஸ் அலுவலகமானது மயிலாப்பூரில் இருந்த "மங்கள விலாசு" எனும் பழைய அரண்மனையில் இயங்கி வந்தது.

ஏ. எஸ். ஏ. சாமி தனது பெரும்பாலான படங்களை ஜூபிடர் பிக்சர்சுக்காக இயக்கினார். 50 மற்றும் 60 களில் சென்னையில், ஜூபிடர் பல வெற்றிப் படங்களை தயாரித்தது. சிவற்றில் மனோகரா (எல். வி. பிரசாத் 1957இல் இயக்கியது), கற்புக்கரசி (எஸ். ஏ. சாமி 1957 இல் இயக்கியது), தங்கப்பதுமை (1965இல் எஸ். ஏ. சாமி இயக்கியது), எல்லோரும் இந்நாட்டு மன்னர் "(1960, தாதிநேனி பிரகாச ராவ்), "அரசிளங்குமரி" (1961, சாமி) போன்றவை குறிப்பிடதக்கவை. இந்த தயாரிப்பு நிறுவனம் பிரபலமாவதற்கு முன்பு பிற தயாரிப்பாளர்களுடன் இணைந்து சில படங்களை தயாரித்தது.  பிற்காலத்தில் இந்த நிறுவனம் எஸ். கே. அபிபுல்லாவால் (எஸ். கே. மொகிதீனின் மகன்)  நிருவகிக்கப்பட்டது.

ம.கோ.இரா நடித்த அரசிளங்குமரி, சிவாஜி கணேசன் நடித்த தங்கப்பதுமை உள்ளிட்ட நான்கு படங்களை ஜுபிடர் பிக்சர்ஸ் ஒரே நேரத்தில் தயாரித்தது. இந்தப் படங்கள் பெரிதாக வெற்றியை ஈட்டாததால் ஜுபிடருக்கு சொந்தமான *நெப்டியூன் ஸ்டுடியோ* விற்பனைக்கு வந்தது. குதை  ம. கோ. இராமச்சந்திரன் வாங்கி சத்தியா ஸ்டுடியோஸ் என்று பெயர் மாற்றினார்.

## திரைப்படவியல்

## மேற்கோள்கள்

## வெளி இணைப்புகள்
* Coimbatore’s celluloid connection – Chennai – The Hindu
* The Hindu : Fascinating journey to fame
* Sachi Sri Kantha- MGR Remembered Part 9 MGR Remembered – His first Lead action movie Rajakumari

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பிரசியோடைமியம் புரோமேட்டு

**பிரசியோடைமியம் புரோமேட்டு** (*Praseodymium bromate*) என்பது Pr(BrO3)3 என்ற மூலக்கூற்று வாய்பாடு கொண்ட ஒரு கனிம வேதியியல்  சேர்மமாகும் இச்சேர்மம்  தண்ணீரில் கரையக்கூடியது. இருநீரேற்று, நான்கு நீரேற்று, ஒன்பது நீரேற்றுகளாக உருவாகிறது. ஒன்பது நீரேற்று அதன் சொந்த படிக நீரில் 56.5 ° செல்சியசு வெப்பநிலையில் உருகும் மற்றும் 130 °செல்சியசு வெப்பநிலையில் அதன் படிக நீரை முற்றிலும் இழக்கிறது. பேரியம் புரோமேட்டு மற்றும் பிரசியோடைமியம் சல்பேட்டு ஆகியவை வினை புரிவதால்  பிரசியோடைமியம் புரோமேட்டு தயாரிக்கப்படுகிறது.

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:புரோமேட்டுகள்
இந்திய புல் குருவி

**இந்திய புல்குருவி** (*Indian grassbird*)(*கிராமினிகோலா பெங்கலென்சிசு*) என்பது பெல்லோர்னிடே குடும்பத்தில் உள்ள ஒரு குருவி சிற்றினமாகும். இது முன்னர் பழைய உலக கதிர்க்குருவி குடும்பமான சில்விடே மற்றும் பழைய உலக சிலம்பன் குடும்பமான திமாலிடேவில் வைக்கப்பட்டது.

## பரவல் மற்றும் வாழிடம்
இது வங்காளதேசம், வட இந்தியா, பூட்டான் மற்றும் நேபாளத்தின் சித்வான் தேசிய பூங்காவின் தாழ்நிலங்களில் உள்ள நன்னீர் சதுப்பு நிலங்கள் அல்லது ஆறுகளின் கரையோரங்களில் உயரமாக வளரும் தாவரங்களில் காணப்படுகிறது. இது வாழ்விட இழப்பால் அச்சுறுத்தப்படுகிறது.

நேபாளத்தில் உள்ள சுக்லா பான்டா வனவிலங்கு காப்பகம் இதன் பரவலின் மேற்கு எல்லையைக் குறிக்கிறது.

## மேற்கோள்கள்

** Collar, N. J., Robson, C. (2007) Family Timaliidae (Babblers)  pp. 70 – 291 In: del Hoyo, J., Elliott, A., Christie, D.A. (eds.) *Handbook of the Birds of the World*, Vol. 12: Picathartes to Tits and Chickadees. Lynx Edicions, Barcelona.

## வெளி இணைப்புகள்

* பேர்ட் லைஃப் இன்டர்நேஷனல்: ''ரூஃபஸ்-ரம்ப்ட் கிராஸ்பேர்ட்''

பகுப்பு:நேபாளப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:இந்தியப் பறவைகள்
சோம்நாத் பௌடியால்

**சோம்நாத் பௌத்யால்** (*Somnath Poudyal*)  சிக்கிம் ஜனநாயக முன்னணி அரசியல்வாதி ஆவார். 2014 ஆம் ஆண்டு சிக்கிம் சட்டப் பேரவைத் தேர்தலில் சிக்கிம் ஜனநாயக முன்னணியின் வேட்பாளராக கம்டாங்-சிங்டம் தொகுதியில் இருந்து தேர்ந்தெடுக்கப்பட்டார். அவர் 2014 முதல் 2019 வரை பவன் சாம்லிங் ஐந்தாவது அமைச்சகத்தில் உணவு பாதுகாப்பு, வேளாண்மை மேம்பாடு, தோட்டக்கலை மற்றும் பணப்பயிர்கள் மேம்பாடு, நீர்ப்பாசனம் மற்றும் வெள்ளக் கட்டுப்பாடு மற்றும் கால்நடை பராமரிப்பு, மீன்வளம் மற்றும் கால்நடை பராமரிப்புத் துறை அமைச்சராக இருந்தார் 

## மேற்கோள்கள்

பகுப்பு:வாழும் மக்கள்
பகுப்பு:சிக்கிம் அரசியல்வாதிகள்
அமைதா

***அமைதா*** (*Amyda*) என்பது திரையோனிசிடே குடும்பத்தில் உள்ள மென்மையான ஓடுடைய ஆமைகளின் பேரினமாகும். இந்தப் பேரினத்தின் கீழ் இரண்டு சிற்றினங்கள் உள்ளன.

* *அமைதா கார்டிலேஜினியா* - ஆசிய மென் ஓடு ஆமை
* *அமைதா ஆர்னாட்டா* - தென்கிழக்கு ஆசிய மென் ஓடு ஆமை

இரண்டு சிற்றினங்களும் முன்பு *அமைதா கார்டிலாஜினியா* என்ற ஒற்றை சிற்றினத்தின் துணையினங்களாகக் கருதப்பட்டன. ஆனால் தொகுதி வரலாற்றுச் சான்றுகள் இவை இரண்டும் ஒன்றுக்கொன்று வேறுபட்டவை என்பதைத் தெரிவித்தன. ஒரு விவரிக்கப்படாத உயிரலகு போர்னியோவிலிருந்து அறியப்படுகிறது.

உள் மங்கோலியாவின் இயோசீனிலிருந்து புதை படிவ உயிரலகு *அமிதா* *கிரெகேரியா* தற்காலிகமாக *திரையோனிக்சு* பேரினத்தில் வைக்கப்பட்டுள்ளது.

## மேற்கோள்கள்


பகுப்பு:ஆமைகள்
இமயமலை குட்டைச்சிறகி

**இமயமலை குட்டைச்சிறகி** (*Himalayan shortwing*)(*பிராச்சிப்டெரிக்சு குரூராலிசு*) என்பது பறவைச் சிற்றினம் ஆகும். இந்த சிற்றினம் இப்போது மியூசிகாபிடே குடும்பத்தில் வகைப்படுத்தப்பட்டுள்ளது.

இது தென்கிழக்கு ஆசியாவில் இமயமலை முதல் தெற்கு சீனா, வடமேற்கு தாய்லாந்து மற்றும் வடக்கு இந்தோசீனா வரை காணப்படுகிறது. இதன் இயற்கையான வாழிவிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது ஒரு கூச்ச சுபாவமுள்ள, தரையில் அல்லது அதற்கு அருகில், அடர் தாவரங்களின் மறைவில் இருக்க விரும்புகிறது. இங்கு இது சிறிய பூச்சி, இளம் உயிரி, பெர்ரி, விதைகள், குருத்து மற்றும் தாவரங்களின் புதிய மொட்டுகளை உண்ணும். கூட்டில் பாசி மற்றும் புல் தண்டுகள் காணப்படும். இவை அடர்த்தியான புதரில் கட்டப்படுகின்றன.

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:சீனப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:பூட்டான் பறவைகள்
பகுப்பு:நேபாளப் பறவைகள்
இராகபோசி

**இராகபோசி** (* Rakaposhi* )  **துமானி** எனவும் அறியப்படும் இது காரகோரம் மலைத்தொடரில் உள்ள ஒரு மலைச்சிகரமாகும். இது நகர் பள்ளத்தாக்கு மற்றும் பாக்கித்தானின் வடக்கு நிலங்களின் ஒரு பகுதியாக இருக்கும் பக்ரோட் பள்ளத்தாக்குக்கு நடுவில் அமைந்துள்ளது. மலையானது மிகவும் அகலமானது. மேலும், கிழக்கிலிருந்து மேற்காக ஏறக்குறைய 20 கிலோமீட்டர் அகலம் கொண்ட அதன் உச்சியிலிருந்து அதன் அடிவாரத்திற்கு கிட்டத்தட்ட 6,000 மீட்டர் தூரத்திற்கு நேரடியாகவும் எந்த இடையூறும் இல்லாமல் கீழே இறங்குகிறது.

## நிலவியல்
இராகபோசி என்பது கில்கிட்-பால்டிஸ்தான் பிரதேசத்தில் உள்ள காரகோரம் மலைத்தொடரில் கில்கிட் நகருக்கு வடக்கே சுமார் 100 கிமீ (62 மைல்) தொலைவிலுள்ள ஒரு மலை. இது உலகின் 27வது உயரமான மலையாகும். இராகபோசி நகர் பள்ளத்தாக்கின் மேல் எழும்பி நிற்கிறாது.

தென்மேற்கு மலைப் பாதை வழியாக ஐக்கிய இராச்சியத்தின் *மைக் பேங்க்ஸ்* மற்றும் *டாம் பேட்* ஆகிய மலையேற்ற உறுப்பினர்களால் 1958 இல் முதல் வெற்றிகரமான மலையேற்றம் பதிவுசெய்யப்பட்டது. 

## பூங்கா
இராகபோசி, துமானி ("மூடுபனியின் தாய்" அல்லது "மேகங்களின் தாய்") என்றும் அழைக்கப்படுகிறது. நகர் மற்றும் பக்ரோட் பள்ளத்தாக்குகளில் வசிக்கும் மக்கள் இந்த மலைப் பகுதியை சமூகப் பூங்காவாக பராமரித்து வருகின்றனர். இந்த மலைச் சிகரம் மார்கோ போலோ செம்மறி ஆடுகள், பனிச்சிறுத்தை, பழுப்பு கரடி மற்றும் ஓநாய்கள் போன்ற அழிந்து வரும் உயிரினங்களின் தாயகமாகும்.
thumb| பள்ளத்தாக்கின் குறுக்கே சாலையில் இருந்து இராகபோசியின் தோற்றம்

[alt=|thumb| [கில்கித்|கில்கிட்டின் பக்ரோட் பள்ளத்தாக்கிலிருந்து இராகாபோசி சிகரத்தின் காட்சி]]

## மேற்கோள்கள்

## ஆதாரங்கள்
* 
* 
* Himalayan Index
* DEM files for the Himalaya/Karakoram (Corrected versions of SRTM data)

## வெளி இணைப்புகள்

* Rakaposhi on Summitpost.org
* A list of mountains by local relief and steepness showing Rakaposhi as the world #3.
* Northern Pakistan- highly detailed place marks of towns, villages, peaks, glaciers, rivers and minor tributaries in Google Earth 
*A Quick approach through lovely meadows leads to the base camp of RAKAPOSHI

பகுப்பு:Coordinates on Wikidata
பகுப்பு:பாக்கித்தானின் மலைகள்
2024 வங்காளதேச பொதுத் தேர்தல்

11 ஆவது வங்காளதேச நாடாளுமன்றத்தின் 300 இடங்களுக்கு 7 சனவரி 2024ல் பொதுத் தேர்தல் மூலம் உறுப்பினர்கள் தேர்வு செய்யப்பட உள்ளனர். இத்தேர்தலில் 151 மற்றும் அதற்கும் மேல் உள்ள தொகுதிகளில் வெற்றி பெரும் கூட்டணி/கட்சியே அரசு அமைக்கும். இத்தேர்தலை வங்கதேச தேர்தல் ஆணையம் நடத்துகிறது.

## பின்னணி
2018 பொதுத் தேர்தலில் சேக் அசீனா தலைமையிலான அவாமி லீக் பெரும்பான்மை தொகுதிகளை வென்று ஆட்சி அமைத்தது.29 டிசம்பர் 2023 உடன் பிரதமர் பதவிக்காலம் முடிவடைகிறது. எனவே புதிய தேர்தல் நடைபெறுகிறது.

வங்கதேசத்தில் பெரிய எதிர் கட்சியான வங்கதேச தேசியவாத கட்சி, பொதுத் தேர்தல் ஜனநாயக முறைப்படி நடத்தப்படுவதற்கு வசதியாக சேக் அசீனாவை பிரதமர் பதவியிலிருந்து விலக வற்புறுத்தியது. ஆனால் பிரதமர் சேக் அசீனா இக்கோரிக்கைய மறுத்து விட்டார்.

## கட்சிகளும் கூட்டணிகளும்
இத்தேர்தலில் அவாமி லீக் கட்சி தலைமையில் 6 கட்சிகள் வங்கதேச பெருங்கூட்டணியும் மற்றும் வங்கதேச கல்யாண் கூட்டணியில் 3 கட்சிகளும் போட்டியிடுகிறது. முக்கிய எதிர்கட்சியான ஜாதியக் கட்சி (எர்சத்)  தனியாக போட்டியிடுகிறது. 
ஆதாரம்:https://www.dhakapost.com/national/242162https://www.dhakatribune.com/bangladesh/election/332210/js-polls-awami-league-announces-candidates-forhttps://www.thedailystar.net/news/bangladesh/elections/news/full-list-jatiya-party-candidates-2024-national-polls-3480291

## தேர்தல் முடிவுகள்

## மேற்கோள்கள்

பகுப்பு:வங்காளதேச அரசு
பகுப்பு:2024 தேர்தல்கள்
பகுப்பு:வங்காளதேசத்தில் தேர்தல்கள்
சோர்பசு பருமலோபாட்டா

*'சோர்பசு பருமலோபாட்டா*(தாவர வகைப்பாட்டியல்:*Sorbus parumlobata*) என்ற தாவரயினம், தாவரக் குடும்பத்தின் கீழ் உரோசாசியே (Rosaceae) வருகிறது.  இது ஜெர்மனி நாட்டின் அகணிய உயிரி  ஆகும்.

## மேற்கோள்கள்

பகுப்பு:மிக அருகிய தாவரங்கள்
பி. சுபா சாங்கு

**பி. சுபா சாங்கு** (*P. Chuba Chang*)  இந்தியாவைச் சேர்ந்த ஓர் அரசியல்வாதியாவார்.  1965 ஆம் ஆண்டு ஏப்ரல் மாதம் 29 ஆம் தேதியன்று  இவர்  பிறந்தார். 1998 மற்றும் 2003  ஆம் ஆண்டுகளுக்கு  இடையில் நாகாலாந்தின் சட்டமன்ற உறுப்பினராக இருந்தார், துன்சாங் சதர் I தொகுதியை பிரதிநிதித்துவப்படுத்தினார்.  2003-2004  ஆம் ஆண்டுகளில் நாகாலாந்து மாநில அரசாங்கத்தில் பள்ளிக் கல்வி அமைச்சராகவும், பொருளாதாரம் மற்றும் புள்ளியியல் துறையின் நாடாளுமன்ற செயலாளராகவும் பணியாற்றினார். 2013 ஆம் ஆண்டு பிப்ரவரி  மாதம் 22 ஆம் தேதியன்று  மறுதேர்தலுக்கு தேர்தலில் போட்டியிட்டபோது தேர்தல் பிரச்சாரத்தின் மத்தியில்  இவர் நாகா மருத்துவமனையில் கோகிமாவில் இறந்தார்,   

சாங்கிற்கு மனைவி அச்சுங்லா சாங்கு என்ற மனைவியும் , ஒரு மகன் மற்றும் மகள் உள்ளனர். 

## மேற்கோள்கள்

பகுப்பு:2013 இறப்புகள்
பகுப்பு:1965 பிறப்புகள்
பகுப்பு:நாகாலாந்து அரசியல்வாதிகள்
பகுப்பு:நாகாலாந்து நபர்கள்
சைபோபோனிக்ஸ் நியூசெல்

***சைபோபோனிக்ஸ் நியூசெல்*** என்பது அரேகேசி குடும்பத்தைச் சேர்ந்த ஒரு வகை பூக்கும் தாவரமாகும். இது நியூ கலிடோனியாவில் மட்டுமே காணப்படுகிறது.

## விளக்கம்

பனை வகையைச் சேர்ந்த இத்தாவரத்தின் உயரம் 12 மீட்டர் வரை இருக்கும். 20 சென்டிமீட்டர் வரை உடற்பகுதி விட்டம் கொண்ட இதன் இலைகள் அடிப்பகுதியில் சற்று அகலமாக விரிந்தும், நுனிப்பகுதி கிரீடம் போன்று எட்டு இலைகள் குவிந்த நிலையிலும் காணப்படும். இலைகள் சுமாராக 50 முதல் 60 சென்டிமீட்டர் நீளம் வரை காம்பு எதுவும் இல்லாமல் இருக்கும். இதன் பழங்கள் பழுத்த நிலையில் ஓரைவட்ட வடிவத்தில் ஆரஞ்சு கலந்த சிவப்பு நிறத்திலும் மென்மையான உட்கனியத்தோடு காணப்படும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பாரம்பரிய போக்குவரத்து அருங்காட்சியகம், குருகிராம்

**பாரம்பரிய போக்குவரத்து அருங்காட்சியகம்**  (*Heritage Transport Museum, Gurgaon*) மனித போக்குவரத்து வரலாற்றைக் கூறுகின்ற இந்தியாவின் முக்கியமான ஓர் அருங்காட்சியகமாகும். இது அரியானா மாநிலத்தின் நூக் மாவட்டத்தில் உள்ள தௌரு நகரத்தில்  அமைந்துள்ளது.  இங்கு சேகரித்து வைக்கப்பட்டுள்ள பொருள்கள்  இந்தியாவில் போக்குவரத்து வளர்ச்சியில் கவனம் செலுத்துகின்றன. 3.01 ஏக்கரில் அமைந்துள்ள இவ்வருங்காட்சியகத்தில் 95,000 சதுர அடியில் கண்காட்சி அரங்குகள் உள்ளன.  2013 ஆம் ஆண்டில் திறக்கப்பட்டபோது இந்தியாவின் மிகப்பெரிய தனியார் அருங்காட்சியகமாக இந்த அருங்காட்சியகம் மாறியது. 

## அமைப்பு
அருங்காட்சியகம் பன்னிரண்டு வகையான சேகரிப்புகளால் அமைக்கப்பட்டுள்ளது: 

* மோட்டார் வாகனம் காட்சிக்கூடம் 
* முன் இயந்திரமயமாக்கப்படுவதற்கு முன்னரான  போக்குவரத்து
* கனரக இயந்திரமயமாக்கப்பட்ட போக்குவரத்து
* இரயில்வே
* விமான போக்குவரத்து
* கிராமப்புற போக்குவரத்து
* இரு சக்கர வாகனங்கள்
* போக்குவரத்தில் சேகரிக்கக்கூடிய இந்திய பொம்மைகள்
* வரலாற்றுத் தொகுப்புகள்
* கடல்சார் காட்சியகங்கள்
* சமகால கலைக்கூடம்
* பழங்குடி கலை

## மேற்கோள்கள்

## புற இணைப்புகள்

* புகைப்படங்கள் குழு BHP.
பகுப்பு:அரியானா அருங்காட்சியகங்கள்
பகுப்பு:இந்திய அருங்காட்சியகங்கள்
யுபோர்பியா இலபாட்டி

**உபோர்பியா இலபாட்டி** (தாவர வகைப்பாட்டியல்: *Euphorbia labatii*) என்பது மடகாஸ்கரில் உள்ள அந்த்சிரனானா மாகாணத்தின், ஒரு பகுதியில் மட்டுமே அறியப்படும் ஒரு மிக அரிய இனமாகும் .  இதன் வாழிடம் வறண்ட, பாலை நிலங்கள் ஆகும். எனவே, இதனின் உடற்பகுதிகள்  சதைப்பற்றுள்ளதாக இருக்கிறது. புதர் வளரும் இயல்புடையது. இத்தாரவத்தினைப் பற்றிய முதல் குறிப்பேடு 1999 ஆம் ஆண்டாகும்.

## மேற்கோள்கள்

பகுப்பு:மிக அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:தாவரவியல் பெயருடையக் கட்டுரைகள்
பிரமந்தனாறு

**பிரமந்தனாறு** என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கண்டாவளை பிரதேச செயலாளர் பிரிவில் அமைந்துள்ளது. இது கிளிநொச்சி நகரிற்கு கிழக்கே சுமார் 30 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
சர் சரி சர் பக்சி

வலது|thumb|220x220px| 1890 ஆம் ஆண்டில் சர் சரி சர் பக்சி தர்கா குல்தாபாத்
**சர் சரி சர் பக்சி** (*Zar Zari Zar Baksh*) அல்லது சா முந்தாசப் உத் தின், இந்தியத் துணைக் கண்டத்தில் உள்ள அனைத்து சூபி வரிசைகளிலும் ஆதிக்கம் செலுத்திய சிசுடி வரிசையின் ஆரம்பகால சூபிகளில் ஒருவர் ஆவார். கிசிரி எனப்படும் இசுலாமிய நாட்காட்டி 8 ஆம் நூற்றாண்டின் தொடக்கத்தில் (கி.பி 14 ஆம் நூற்றாண்டு) தில்லியின் கசரத் நிசாமுதீன் அவுலியாவால் தக்காணத்திற்கு அனுப்பப்பட்டார். 700 சீடர்களுடன், சர் சரி சர் பக்சி அவுரங்காபாத் வந்தார். மேலும் குல்தாபாத்தில் உள்ள ஒரு கிணற்றுக்கு அருகில்  இந்து இளவரசியை இவர் மதம் மாற்றியதாக கூறப்படுகிறது. அந்த இடம் இப்போது " *சோகன் பாவோலி* " அல்லது "மகிழ்ச்சி தரும் இடம்" என்று அழைக்கப்படுகிறது. மேலும் குல்தாபாத்தில் உள்ள புனிதர்களின் கல்லறைக்கு அருகில் இளவரசி அடக்கம் செய்யப்பட்டுள்ளார்.

மாலிக் அம்பரின் கல்லறைக்கும் நகரின் வடக்கு வாயிலுக்கும் இடையே சர் சரி சர் பக்சின் கல்லறை உள்ளது. இது பல ஆபரணங்கள் மற்றும் நினைவுச்சின்னங்களைக் கொண்டுள்ளது. இதில் மிகவும் குறிப்பிடத்தக்கது நான்கு அடி உயரமுள்ள எஃகு பீடத்தின் மீது பொருத்தப்பட்ட வட்ட வடிவ எஃகு கண்ணாடி ஆகும். இக்கண்ணாடியானது மன்னர் தனா சாவால் வழங்கப்பட்டதாகக் கூறப்படுகிறது. குல்தாபாத்தில் உள்ள தர்கா *[[தர்கா|துறவியின்]]* ஊர்களுக்கு ஒவ்வொரு ஆண்டும் ஆயிரக்கணக்கான யாத்ரீகர்களை ஈர்க்கிறது.

*
* 
* 
* 

## மேற்கோள்கள்

* ஔரங்காபாத் கெசட்டர் - நிசாம் அரசாங்கம் 1884. (அத்தியாயம் 6 பக்கம் 395)

## வெளி இணைப்புகள்

* ஆலியா-இ-கின்ட்

பகுப்பு:மகாராட்டிர மக்கள்
பகுப்பு:சூபியம்
வினோத் பிவா நிகோல்

**வினோத் நிகோல்** (*Vinod  Nikole*) (15 செப்டம்பர் 1975) ஒரு இந்திய அரசியல்வாதி மற்றும் 14 வது மாநில மகாராட்டிர சட்டமன்ற உறுப்பினர் ஆவார். இவர் இந்தியப் பொதுவுடைமைக் கட்சியின் (மார்க்சிஸ்ட்) உறுப்பினராக தஹானு தொகுதியை பிரதிநிதித்துவப்படுத்துகிறார்.

## மேற்கோள்கள்

பகுப்பு:வாழும் மக்கள்
பகுப்பு:1975 பிறப்புகள்
ஜூலியசு ஓனா

**ஜூலியசு ஓனா** () (பிறப்பு: 10 பெப்ரவரி 1983) என்பவர் நைஜீரியா நாட்டுத் திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் தி கிளோவர் பீல்ட் பாரடாக்ஸ் (2018), லூஸ் (2019), மற்றும் வரவிருக்கும் கேப்டன் அமெரிக்கா: பிரேவ் நியூ வேர்ல்டு (2025) ஆகிய படங்களை இயக்கியுள்ளார்.

## ஆரம்ப கால வாழ்க்கை
இவர் பெப்ரவரி 10, 1983  அன்று நைஜீரியாவில் உள்ள பெனு மாநிலத்தின் மகுர்டியில் பிறந்தார். இவரின் தந்தை அடோகா ஓனா, நைஜீரிய தூதர் ஆவார். இவர் தனது இளமைகாலங்களை பிலிப்பைன்ஸ், நைஜீரியா, டோகோ மற்றும் யுனைடெட் கிங்டம் ஆகிய நாடுகளில் வளர்ந்தார். பின்னர் ஆர்லிங்டன் கவுண்டி, வர்ஜீனியாவுக்கு சென்றார்.

இவருக்கு அந்தோனி ஓனா என்ற ஒரு இரட்டை சகோதரர் உண்டு, இவர் 2017 ஆம் ஆண்டு வெளியான  தி பிரைஸ் படத்தை இயக்கியுள்ளார்.

## தொழில்
இவரின் படைப்புகள் சன்டான்சு, பெர்லின், டிரிபெகா, லண்டன், துபாய், லாஸ் ஏஞ்சல்ஸ், மெல்போர்ன் மற்றும் கேமரிமேஜ் உள்ளிட்ட உலகெங்கிலும் உள்ள திரைப்பட விழாக்களில் திரையிடப்பட்டுள்ளன. மேலும் 2010 கோடையில், பிலிம்மேக்கர் பத்திரிக்கையின் சுதந்திரத் திரைப்படத்தின் புதிய முகங்களில் ஒருவராகத் தேர்ந்தெடுக்கப்பட்டார்.

இவர் 2015 ஆம் ஆண்டு வெளியான தி கேர்ள் இஸ் இன் ட்ரபிள் என்ற திரைப்படத்தின் மூலம் அறிமுகமானார். அதைத் தொடர்ந்து 2018 ஆம் ஆண்டு தி கிளோவர் பீல்ட் பாரடாக்ஸ் மற்றும் 2019 ஆம் ஆண்டு லூஸ் என்ற படத்தையும் எழுதி மற்றும் இயக்கியுள்ளார். அதைத் தொடர்ந்து கேப்டன் அமெரிக்கா: பிரேவ் நியூ வேர்ல்டு என்ற மார்வல் திரைப் பிரபஞ்சத்தின் நான்காவது கேப்டன் அமெரிக்கா திரைப்படத்தை இயக்க உள்ளார், இதில் அந்தோணி மேக்கி முக்கிய பாத்திரத்தில் நடிக்கிறார்.

## திரைப்படம்

## மேற்கோள்கள்

## வெளி இணைப்புகள்
* 

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:திகில் திரைப்பட இயக்குநர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
சர்பராஸ் அகமது

**சர்பராஸ் அகமது** (*Sarfaraz Ahmad*), இந்தியாவின் ஜார்கண்ட் சட்டமன்றத்தின் நடப்பு உறுப்பினரும், ஜார்க்கண்ட் முக்தி மோர்ச்சா கட்சியின் அரசியல்வாதியும் ஆவார். இவர் கண்டே சட்டமன்றத் தொகுதியிலிருந்து 1980 மற்றும் 2009ம் ஆண்டுகளில் இந்திய தேசிய காங்கிரசு கட்சி சார்பாக தேர்தெடுக்கப்பட்டவர். 2019ம் ஆண்டில் ஜார்கண்ட் முக்தி மோர்ச்சா சார்பில் அதே தொகுதியில் போட்டியிட்டு வென்றவர். 1984ல் மக்களவைத் தேர்தலில் இந்திய தேசிய காங்கிரஸ் சார்பில் கிரீடீஹ் மக்களவைத் தொகுதியிலிருந்து  மக்களவை உறுப்பினராகத் தேர்ந்தெடுக்கப்பட்டார்.
## பதவி விலகல்
1 சனவரி 2024 அன்று சொந்த காரணங்களுக்காக சட்டமன்ற உறுப்பினர் பதவியிலிருந்து விலகினார்.

## விமர்சனங்கள்
நில மோசடி வழக்கில் ஜார்கண்ட் மாநில முதலமைச்சர் ஹேமந்த் சோரனுக்கு அமலாக்க இயக்குநரகத்தின்  7வது அழைப்பாணை அனுப்பிய ஒரு நாள் கழித்து, 1 சனவரி 2024 அன்று சர்ஃபராஸ் அகமது சட்டமன்ற உறுப்பினர் பதவியிலிருந்து விலகியது குறிப்பிடத்தக்கது. முதல்வர் ஹேமந்த் சோரனின் மனைவி *கல்பனா சோரன்* காண்டே சட்டமன்றத் தொகுதியில் நடைபெறும் இடைத்தேர்தலில் போட்டியிட வசதியாக சர்பராஸ் அகமது தனது சட்டமன்ற உறுப்பினர் பதவி விலகியதாக மாநில பாரதிய ஜனதா கட்சி குற்றம் சாட்டியள்ளது.

## மேற்கோள்கள்

பகுப்பு:வாழும் மக்கள்
பகுப்பு:ஜார்க்கண்ட் அரசியல்வாதிகள்
பகுப்பு:ஜார்க்கண்டு சட்டமன்றத்தின் முன்னாள் உறுப்பினர்கள்
பகுப்பு:ஜார்க்கண்டு நபர்கள்
நைட்ரோவாற் பகுப்பு

**நைட்ரோவாற் பகுப்பு** (*Nitrolysis*) என்பது ஒரு வேதிச் சேர்மத்தில் நைட்ரோ குழுவின் (NO2) நிறுவலும் தொடர்ந்து அதனுடன் இணைந்த வேதிப் பிணைப்பில் பிளவை ஏற்படுத்தும் ஒரு வேதி வினையாகும். நைட்ரிக் அமிலமும் அசிட்டைல் நைட்ரேட்டும் இந்த மாற்றத்தை செயல்படுத்துவதற்கான பொதுவான வினைக்காரணிகளாகும். ஓர் எக்சமீனை நைட்ரமைடாக மாற்றும் வினையே, வணிக ரீதியாக முக்கியமான நைட்ரோவாற் பகுப்பு வினையாகும். பரவலாக வெடிபொருளாகப் பயன்படுத்தப்படும் ஆய்வுத் துறையில் வெடிபொருள் தயாரிக்க எக்சமீனை மூ-நைட்ரமைடாக (RDX, O2NNCH2)3) மாற்றும் வினை பயன்படுகிறது.

## மேற்கோள்கள்

பகுப்பு:வேதி வினைகள்
பகுப்பு:நைட்ரோயேற்ற வினைகள்
பகுரோட் குகைகள்

**பகுரோட் குகைகள்** (*Bahrot Caves*) அல்லது **பராத்** (*Barad*) இந்தியாவில் மகாராட்டிரா மாநிலத்தின் தகானுவிற்கு அருகில் உள்ள ஒரே பார்சி / சரதுசம் குகைக் கோயில் ஆகும். பகுரோட் குகைகள் சஞ்சனுக்கு தெற்கே 25 கிலோ மீட்டர் தொலைவிலும், குசராத்து மாநிலத்தின் போர்டி கிராமம் தலசாரியிலிருந்து 8 கிலோ மீட்டர் தொலைவிலும்,  தேசிய நெடுஞ்சாலை எண் 48 இலிருந்து 9 கிலோ மீட்டர் தொலைவிலும் அமைந்துள்ளது.

இந்த மலைத்தொடர் முதலில் கர்வி பழங்குடியின மக்களுக்கு சொந்தமான கிராமத்திற்கு உட்பட்டது. அவர்கள் மரத்தினால் உருவாக்கப்பட்ட பயன்படுத்தப்படாத புத்த குகைகளாக இருந்தன. அவை புத்த பிக்குகளால் தோண்டப்பட்டன. 1393 ஆம் ஆண்டில் முகம்மது பின் துக்ளக்கின் தளபதியான அலப் கான், சஞ்சனில் உள்ள அவர்களது குடியேற்றத்தின் மீது படையெடுத்த பிறகு சோராசுட்ரியர்கள் 13 ஆண்டுகள் இந்த மலைகளில் மறைந்திருந்தனர். இந்த காலகட்டத்தில் (1393-1405 சி.இ.) 'இரான்சா சுடர்' பகுரோட்டுக்கு மாற்றப்பட்டது. இன்றும் கூட, இந்த புனித நெருப்பு எரிகிறது. இப்போது உத்வாடாவில் உள்ள ஒரு கோவிலில் உள்ளது. இரான்சா அடாசு பெக்ராம் பார்க்கவும். இது உலகின் மிக உயர்ந்த அர்ப்பணிக்கப்பட்ட நெருப்பு தரமாக வழங்கப்படுகிறது. பகுரோத் குகைகள் பாரம்பரிய தளமாக அறிவிக்கப்பட்டு, இந்திய தொல்லியல் துறையின்  கீழ் பாதுகாக்கப்பட்ட நினைவுச்சின்னமாகும்.    

## மேற்கோள்கள்

பகுப்பு:பால்கர் மாவட்டம்
பகுப்பு:இந்தியக் குடைவரைக் கோயில்கள்
பகுப்பு:மகாராட்டிரத்தில் உள்ள குகைகள்
பகுப்பு:இந்திய பௌத்த கோயில்கள்
ஹேமந்த் சோரன்

**ஹேமந்த் சோரன்** (பிறப்பு: 10 ஆகஸ்டு 1975), இந்தியாவின் ஜார்க்கண்டு மாநிலத்தின் 5வது முதலமைச்சராக தற்போது  உள்ளார்.

இவர் பழங்குடி வகுப்பைச் சேர்ந்தவர். ஜார்கண்ட் முக்தி மோர்ச்சா கட்சியின் செயல் தலைவராக உள்ளார். முன்னர் இவர் ஜார்க்கண்ட் மாநிலத்தின் முதலமைச்சராக 2013 முதல் 2014 முடிய பதவி வகித்தவர். இவரின் தந்தை சிபு சோரன்  ஜார்க்கண்ட் மாநில முதலமைச்சராக மூன்று முறை (2 மார்ச் 2005 - 12 மார்ச் 2005; -27 ஆகஸ்ட் 2008 - 18 ஜனவரி 2009 & 30 டிசம்பர் 2009 - 31 மே 2010) பதவி வகித்தவர்.  இவரின் மனைவி பெயர் கல்பனா சோரன் ஆகும்.

ஹேமந்த் சோரன் ஜார்கண்ட் முன்னர் 2010 முதல் 2013  முதலமைச்சராகவும்; சட்டமன்ற எதிர்கட்சித் தலைவராகவும் பதவி வகித்தவர். மேலும் 2015 முதல் 2019 வரை மற்றும் 2009 முதல் 2010 வரை ஜார்க்கண்டிலிருந்து மாநிலங்களவை உறுப்பினராக இருந்தார் .

## நிலம் மற்றும் பண மோசடி வழக்கு
நிலம் மற்றும் பண மோசடி வழக்கில் ஹேமந்த் சோரனை விசாரிக்க அமலாக்க இயக்குநரகம்  ஏழு முறை  அழைப்பாணை விடுத்துள்ளது.
## சட்டமன்ற உறுப்ப்பினர் பதவியிலிருந்து தகுதி நீக்கப் பரிந்துரை
தேர்தல் நடத்தை விதிகளுக்கு எதிராக, முதலமைச்சர் ஹேமந்த் சோரன், அரசு  நிலக்கரி சுரங்கங்களை தனது பெயருக்கு குத்தகைக்கு ஒதுக்கிய காரணத்தினால்,  இந்தியத் தேர்தல் ஆணையம் ஹேமந்த் சோரனை சட்டமன்ற உறுப்பினர் பதவியிலிருந்து தகுதி நீக்கம் செய்ய 26 ஆகஸ்டு 2022 அன்று ஜார்கண்ட் ஆளுநருக்கு பரிந்துரை செய்தது.
## மீண்டும் பதவியில்
உயர் நீதிமன்ற தீர்ப்பின்படி, 2 பிப்ரவரி 2024 அன்று முதலமைச்சர் பதவியிலிருந்து விலகிய சோரன், உச்ச நீதிமன்ற தீர்ப்பின்படி 4 சூலை 2024 அன்று மீண்டும் முதலமைச்சராக பதவியேற்றார்.

## இதனையும் காண்க
* ஜார்கண்ட் முதலமைச்சர்கள் பட்டியல்
## மேற்கோள்கள்

பகுப்பு:1975 பிறப்புகள்
பகுப்பு:ஜார்க்கண்டு மாநில முதல்வர்கள்
பகுப்பு:மாநிலங்களவை உறுப்பினர்கள்
பகுப்பு:ஜார்க்கண்ட் அரசியல்வாதிகள்
பகுப்பு:பட்டியல் பழங்குடி நபர்கள்
சைமன் கின்பெர்க்கு

**சைமன் டேவிட் கின்பெர்க்கு** () (பிறப்பு: 2 ஆகத்து 1973) என்பவர் பிரித்தானியாவில் பிறந்த அமெரிக்க நாட்டுத் திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார்.

இவர் 20ஆம் சென்சுரி பாக்ஸ் திரைப்பட உரிமையில் எக்ஸ்-மென் போன்ற பல படங்களை எழுதியுள்ளார் அல்லது தயாரித்துள்ளார், மேலும் மிஸ்டர் & மிசஸ் சிமித் மற்றும ஷெர்லாக் ஹோம்ஸ் போன்ற படங்களுக்கும் திரைக்கதை எழுதியுள்ளார். இவர் சிண்டரெல்லா மற்றும் த மார்சன் உள்ளிட்ட பிற படங்களில் தயாரிப்பாளராக பணியாற்றியுள்ளார், அத்துடன் சிறந்த திரைப்படத்திற்கான அகாதமி விருதுக்கு பரிந்துரைக்கப்பட்டது. இவர் 2019 ஆம் ஆண்டு வெளியான எக்ஸ்-மென் திரைப்படமான எக்ஸ்-மென்: டார்க் பீனிக்ஸ் மூலம் இயக்குநராக அறிமுகமானார்.

## ஆரம்ப கால வாழ்க்கை
இவர் 2 ஆகத்து 1973 ஆம் ஆண்டு, இங்கிலாந்தின் இலண்டனில் உள்ள ஹேமர்ஸ்மித்தில் அமெரிக்க பெற்றோரான மோனிகா மெனெல் கின்பெர்க் மற்றும் நியூயார்க் நகரில் பிறந்த எழுத்தாளர் மற்றும் தயாரிப்பாளரான ஜூட் கின்பெர்க் ஆகியோருக்கு மகனாகப் பிறந்தார். ஆறு வயதிலிருந்து, இவர் கலிபோர்னியாவின் லாஸ் ஏஞ்சல்ஸில் வளர்ந்தார். இவர் யூதர் ஆவார்.

## மேற்கோள்கள்

## வெளி இணைப்புகள்
*

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்க யூதர்கள்
பகுப்பு:தொலைக்காட்சி இயக்குநர்கள்
பகுப்பு:அமெரிக்க தொலைக்காட்சி எழுத்தாளர்கள்
சீனப் புல்குருவி

**சீனப் புல்குருவி** (*Chinese grassbird*)(*கிராமினிகோலா இசுட்ரைடசு*) என்பது பெல்லோர்னிடே குடும்பத்தில் உள்ள ஒரு பறவை சிற்றினமாகும். இது முன்னர் பழைய உலக கதிர்க்குருவி குடும்பமான சில்விடே மற்றும் தவிட்டுக்குருவி குடும்பமான திமாலிடேவில் வைக்கப்பட்டது.

## பரவலும் வாழிடமும்
இது தென்கிழக்கு சீனா, வங்காளதேசம், தென்கிழக்கு மியான்மர், கம்போடியா, வடகிழக்கு வியட்நாம் மற்றும் ஆய்னான் தீவு ஆகியவற்றின் தாழ் நிலங்களில் உள்ள நன்னீர் சதுப்புநிலங்கள் அல்லது ஆறுகளின் கரையோரங்களில் உயரமாக வளரும் தாவரங்களில் காணப்படுகிறது. இது வாழ்விட இழப்பால் அச்சுறுத்தப்படுகிறது.

## மேற்கோள்கள்

* Collar, N. J., Robson, C. (2007) Family Timaliidae (Babblers)  pp.&nbsp;70 – 291 In: del Hoyo, J., Elliott, A., Christie, D.A. (eds.) *Handbook of the Birds of the World*, Vol. 12: Picathartes to Tits and Chickadees. Lynx Edicions, Barcelona.

பகுப்பு:தென்கிழக்காசியப் பறவைகள்
பகுப்பு:தென் சீனப் பறவைகள்
பகுப்பு:வங்காளதேசப் பறவைகள்
பகுப்பு:சீனப் பறவைகள்
முனைய துணைக்கோள் ஏவுகலம்-சி58

**முனைய துணைக்கோள் ஏவுகலம்-58** (*PSLV C-58*) என்பது இந்திய விண்வெளி ஆராய்ச்சி நிறுவனத்தின் துருவ செயற்கைக்கோள் ஏவுகணையின் 60வது ஏவூர்தியாகும்.  இது சரியாக பகிரப்பட்ட ஏற்புசுமைகளுடன் எக்சுபோசாட் பணியையும் கொண்டு சென்றது. 

## ஏற்பு சுமை
எக்சுபோசாட் தவிர, முனைய துணைக்கோள் ஏவுகலம் ஏவூர்தி ஆர்பிட்டல் எக்ஸ்பெரிமென்ட் மாட்யூலில் (POEM) - 3 யானது 10 ஏற்பு சுமைகளை சுமந்து சென்றது. 
thumb| எக்சுபோசாட் மற்றும் பிஓஇஎம்-3 (பிஎஸ்எல்வி ஏவூர்தியின் நான்காவது நிலையும்)
அவற்றுடன், இஸ்ரோவின் விக்ரம் சாராபாய் விண்வெளி மையத்தின் (விஎஸ்எஸ்சி) இரண்டு ஏற்பு சுமைகளும், இயற்பியல் ஆராய்ச்சி ஆய்வகத்தின் (பிஆர்எல்) ஒன்றும் ஏவூர்திக்காக வெளிப்படுத்தப்பட்டன.

பிஎஸ்எல்வி-சி58/எக்சுபோசாட் பிரச்சாரத்தில், பிஓஇஎம்-3 மொத்தமாக ~145 கிலோ எடையுள்ள பத்து ஏற்பு சுமைகளை வழங்கியது.  பிஎஸ்எல்வி நான்காவது நிலை POEM-3 செயல்பாட்டு சுற்றுப்பாதையை அடைய எக்சுபோசாட் பயன்படுத்திய பிறகு 9.6° சாய்வில் 350 கிமீ சுற்றுப்பாதையில் குறைக்கப்பட்டது. மின் உற்பத்தி மற்றும் சேமிப்பிற்காக இது மீண்டும் 50Ah இலித்தியம் அயனி மின்கலத்துடன் இணைந்து நெகிழ்வான சூரிய ஒளித்தகடுகளைக் கொண்டிருக்கும் மூன்று-அச்சு விண்கலத் திசைவைப்புக் கட்டுப்பாட்டின் படி கட்டுப்படுத்தப்பட்டது. பிஓஇஎம்-3 இல் செய்யப்பட்ட ஏற்பு சுமைகள் பின்வருமாறு, அவற்றில் ஏழு இன்-இசுபேசு மூலமும் மூன்று இந்திய விண்வெளி ஆராய்ச்சி மையத்தின் மூலமும் தயார் செய்யப்பட்டன.

## மேற்கோள்கள்

பகுப்பு:முனைய துணைக்கோள் ஏவுகலம்
கிராமினிகோலா

***கிராமினிகோலா*** என்பது பெல்லோர்னிடே குடும்பத்தில் உள்ள குருவி சிற்றினமாகும்.

## சிற்றினங்கள்
இந்தப் பேரினமானது பின்வரும் சிற்றினங்களைக் கொண்டுள்ளது.

## மேற்கோள்கள்

பகுப்பு:பறவைப் பேரினங்கள்
பூந்தமல்லி புறவழிச்சாலை மெற்றோ

**பூந்தமல்லி புறவழிச்சாலை மெற்றோ** (*Poonamallee Bypass metro station*) என்பதுசென்னை மெட்ரோவின் ஆரஞ்சு பாதையில் உள்ள ஒரு மெற்றோ நிலையம் ஆகும். இது சென்னை மெற்றோ, பூந்தமல்லி புறவழிச்சாலை கலங்கரைவிளக்கம் நீட்டிப்பின் பாதை IV-ல் உள்ள 30 தொடருந்து நிலையங்களில் ஒன்றாகவும், 18 உயர்த்தப்பட்ட நிலையங்களில் ஒன்றாகவும் இந்த நிலையம் உள்ளது. இந்த நிலையம் பூந்தமல்லியின் சுற்றுப்புறங்களில் சேவை செய்கிறது.

## வரலாறு
இந்நிலையத்தின் கட்டுமானம் 2021-ல் தொடங்கியது. இந்த கட்டுமானத்திற்கு ஆசிய உள்கட்டமைப்பு முதலீட்டு வங்கி நிதியளிக்கிறது.

## பணிமனை
பூந்தமல்லி புறவழிச்சாலை மெற்றோ நிலையத்தில் ஒரு பணிமனை இடம்பெறும். இது சென்னை மெற்றோவின் ஐந்து பணிமனைகளுள் ஒன்றாக இருக்கும்.  2,250 மில்லியன் செலவில் கட்டப்பட்ட இந்த பணிமனையில் 24 தடங்கள் உள்ளன. மேலும் இது தொடருந்துகளின் பழுது, பராமரிப்பு மற்றும் சுத்தம் செய்யப் பயன்படுத்தப்படும் மற்றும் பூந்தமல்லி-கலங்கரை விளக்கப் பகுதியில் இயக்கப்படும் தொடருந்துகளுக்குப் பிரத்தியேகமாக சேவை செய்யும். அடிச்சுமை ஏற்று, நிலைப்படுத்தச்செய்யக்கூடிய பாதையினை அமைப்பதற்குக் கூடுதல்  800 முதல் 900 மில்லியன் வரை செலவாகும் என்பதால், மூலதனச் செலவைச் சேமிப்பதற்காக இந்த நிலையம் நிலைப்படுத்தச்செய்யக்கூடிய பாதைகளைக் கொண்டிருக்கும்.

 

## மேலும் பார்க்கவும்

* சென்னை மெட்ரோ நிலையங்களின் பட்டியல்
* சென்னையில் உள்ள ரயில் நிலையங்கள்
* சென்னையில் போக்குவரத்து
* இந்தியாவில் நகர்ப்புற ரயில் போக்குவரத்து

## மேற்கோள்கள்

## வெளி இணைப்புகள்
* 
* ''UrbanRail.Net'' – descriptions of all metro systems in the world, each with a schematic map showing all stations.

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
அடோக்சுசியே

**அடோக்சுசியே** (தாவர வகைப்பாட்டியல்: *Adoxaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், E.Mey. ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும்,  ஆண்டும் வருமாறு: Preuss. Pfl.-Gatt. 198 (1839), nom. cons.

## மேற்கோள்கள்

பகுப்பு:நீலகிரி உயிர்க்கோளக் காப்பகக் குடும்பங்கள்
பாபர்டியா போர்பனிக

**பாபர்டியா போர்பனிக**(தாவர வகைப்பாட்டியல்:*Poupartia borbonica*) என்ற தாவரயினம், தாவரக் குடும்பமான முந்திரி குடும்ப இனங்களில் ஒன்றாகும். மொரிசியசு, ரீயூனியன் நாடுகளில் இவ்வினம் காணப்படுகின்றன.

## மேற்கோள்கள்

பகுப்பு:மிக அருகிய தாவரங்கள்
கின்னியர்-பெர்ரன் வினை

**கின்னியர்-பெர்ரன் வினை** (*Kinnear–Perren reaction*)  என்பது ஆல்க்கைல் பாசுபோனைல் இருகுளோரைடுகள் (RP(O)Cl2) மற்றும்  ஆல்க்கைல் பாசுபோனைல் எசுத்தர்கள் (RP(O)(OR')2). தயாரிக்கப் பயன்படும் ஒரு வேதி வினையாகும். கிளே-கின்னியர்-பெர்ரன் வினை என்ற பெயராலும் இந்த கரிமபாசுபரசு வேதியியல் வினை அறியப்படுகிறது. ஆல்க்கைல் குளோரைடு, பாசுபரசு முக்குளோரைடு மற்றும் அலுமினியம் முக்குளோரைடு ஆகியவை இவ்வினைக்கான வினைபடு பொருள்களாகும். ஆல்க்கைல்முக்குளோரோபாசுபோனியம் உப்பு வழியாக இவ்வினை தொடர்கிறது:
:RCl + PCl3 + AlCl3 → [RPCl3]+AlCl4−

இந்த முக்குளோரோபாசுபோனியம் இடைநிலையை அலுமினியத் தூளுடன் சேர்த்து குறைப்பு வினைக்கு உட்படுத்தினால் ஆல்க்கைல்முக்குளோரோபாசுபீன்கள் (RPCl2) கிடைக்கும். 

இதே இடைநிலை வேதிப்பொருளை பகுதி நீராற்பகுப்புக்கு உட்படுத்தினால் ஆல்க்கைல்பாசுபோனைல் இருகுளோரைடை அளிக்கிறது:
:[RPCl3]+AlCl4− + H2O → RP(O)Cl2 + AlCl3 + 2 HCl

கின்னியர்-பெர்ரன் வினை முதலில் வேதியியலாளர் கிளே என்பவரால் தெரிவிக்கப்பட்டது.  கின்னியர் மற்றும் பெர்ரன் ஆகியோரால் விரிவாக்கப்பட்டது. நான்கு குளோரினேற்றம் அடைந்த மீத்தேன்கள் (CH4−xClx) தொடர்புடைய CH3-, CH2Cl-, CHCl2-மற்றும் CCl3-பதிலீடு செய்யப்பட்ட வழிப்பெறுதிகளை  கொடுக்கின்றன என்பதை இவர்கள் விவரித்தனர். ஐதரசன் சல்பைடை வினைக்குள் கொண்டு வந்தால் ஆல்க்கைல்தயோபாசுபோனைல் இருகுளோரைடுகள் கிடைக்கும் என்பதையும் இவர்கள் விவரித்தனர். 

## மேற்கோள்கள்


பகுப்பு:பெயர் வினைகள்
பகுப்பு:பதிலீட்டு வினைகள்
கெசுரோலி மலைக்கோட்டை

thumb|271x271px| மலைக்கோட்டை, கெசுரோலியில் மலைப் பாதை.
**கெசுரோலி மலைக்கோட்டை** (*Hill Fort Kesroli*) என்பது இந்தியாவின் இராசத்தான் மாநிலத்தில் உள்ள அல்வர் மாவட்டத்தில் அமைந்துள்ள 14ஆம் நூற்றாண்டு கோட்டையாகும். இது இப்போது நீம்ரானா உணவகக் குழுவால் நிர்வகிக்கப்படும் ஒரு பாரம்பரிய உணவாகமாகச் செயல்படுகிறது. கோபுரங்கள், அரண்கள் மற்றும் வளைந்த வராண்டாக்களுக்கு பெயர் பெற்றது. இன்று இந்தியாவின் சிறந்த பாரம்பரிய உணவகங்களில் இதுவும் ஒன்றாகக் கருதப்படுகிறது.

## வரலாறு
thumb| மலைக்கோட்டையில் உள்ள பிரதான மண்டபம், கெசுரோலி.
இது கிருட்டிணரின் வழித்தோன்றல்கள் என்று கூறப்படும் யது குல ராஜபுத்திரர்களால் 14ஆம் நூற்றாண்டில் கட்டப்பட்டுள்ளது. 14ஆம் நூற்றாண்டின் நடுப்பகுதியில் இசுலாம் மதத்திற்கு மாறிய பின்னர் இவர்கள் கன்சாதாசு என்று அழைக்கப்பட்டனர்.

பல நூற்றாண்டுகளாக, ஏழு கோபுரங்கள் கொண்ட கோட்டை பல முறை கை மாறியுள்ளது. இது முகலாயர்கள் மற்றும் ஜாட்களால் கைப்பற்றப்பட்டது. பின்னர் இது 1775ஆம் ஆண்டில் அல்வார் சமசுதானம் நிறுவப்பட்ட நேரத்தில் ராஜபுத்திரர்களின் கைகளுக்கு வந்தது. ரணாவத் தாக்கூர் பவானி சிங் (1882-1934) ஆட்சியின் கீழ் இந்த கோட்டை ஒரு பொற்காலத்தை அறிந்திருந்தது.

2004ஆம் ஆண்டில், கோட்டையைப் பாரம்பரிய நிறுவனமான நீம்ரானா உணவகங்களுக்குக் குத்தகைக்கு விடப்பட்டது. இதைத் தொடர்ந்து, குழுவின் இணை உரிமையாளர்கள் மற்றும் மீட்டெடுத்தவர்களான அமன் நாத் மற்றும் பிரான்சிசு வச்சியார்க் ஆகியோரால் இது தற்பொழுது நிர்வகிக்கப்படுகிறது.

## விளக்கம்
கெசுரோலியின் மலைக்கோட்டை 31 அறைகள் கொண்ட உணவகமாகச் செயல்படுகிறது.

## மேற்கோள்கள்

## வெளி இணைப்புகள்
* கெசுரோலி மலைக்கோட்டை இணையதளம்

பகுப்பு:இராஜஸ்தான் கோட்டைகள்
ஜான் பில்கர்

**ஜான் ரிச்சர்ட் பில்கர்** ( *John Richard Pilger* )  9 அக்டோபர் 1939 - 30 டிசம்பர் 2023) ஓர் ஆத்திரேலியப் பத்திரிகையாளரும், எழுத்தாளரும், அறிஞரும் மற்றும் ஆவணப்படத் தயாரிப்பாளரும் ஆவார். 1962 முதல், இவர் முக்கியமாக பிரிட்டனில் இருந்தார். நியூயார்க்கில் உள்ள கோர்னெல் பல்கலைக்கழகத்தில் வருகைப் பேராசிரியராகவும் இருந்தார்.

பில்கர் அமெரிக்க, ஆத்திரேலிய மற்றும் பிரிட்டிசு வெளியுறவுக் கொள்கையை விமர்சித்தவர். அது ஏகாதிபத்திய மற்றும் காலனித்துவ நிகழ்ச்சி நிரலால் இயக்கப்படுவதாக இவர் கருதினார். ஆத்திரேலியப் பழங்குடிகளை தனது சொந்த நாட்டில் நடத்துவதை இவர் விமர்சித்தார். கம்போடிய இனப்படுகொலை பற்றிய அறிக்கைகளுக்காக இவர் முதலில் சர்வதேச கவனத்தை ஈர்த்தார்.

## சொந்த வாழ்க்கை
பில்கர், மருத்துவரும் மற்றும் புவியியலாளருமான சர் ஜான் சுமித் பிளெட் என்பரின் பேத்தியான பத்திரிகையாளர் இசுகார்த் பிளெட் என்பவரை மணந்தார்.  இவர்களுக்கு சாம் என்ற ஒரு மகன் 1973 இல் பிறந்தார். சாம் ஒரு விளையாட்டு சார்பான எழுத்தாளர் ஆவார். பில்கருக்கு பத்திரிக்கையாளர் இவோன் ராபர்ட்சு என்பவர் மூலம் ஜோ பில்கர் என்ற ஒரு மகளும் 1984 இல் பிறந்தார். ஜோ ஒரு எழுத்தாளர் மற்றும் கலை விமர்சகராக இருக்கிறார்.

## தொழில் வாழ்க்கை
ஒரு ஆவணப்படத் தயாரிப்பாளராக பில்கரின் வாழ்க்கையானது *தி க்வைட் மியூட்டினி* (1970) என்ற படத்தில் தொடங்கியது. இது இவர் வியட்நாமுக்குச் சென்றபோது தயாரிக்கப்பட்டது. அதன்பிறகு 50 க்கும் மேற்பட்ட ஆவணப்படங்களுடன் தொடர்ந்தது. கம்போடியாவில் கெமர் ரூச் ஆட்சியாளர் போல் பாட் ஆட்சியின் பின்விளைவுகள் பற்றிய *இயர் ஜீரோ* (1979), மற்றும் *டெத் ஆஃப் எ நேஷன்: தி திமோர் பிளாட்* (1993) ஆகியவை இதே போன்ற ஆவணப் படைப்புகள் ஆகும். பூர்வீக ஆத்திரேலியர்கள் பற்றிய இவரது பல ஆவணப் படங்களில் *தி சீக்ரெட் கன்ட்ரி* (1985) மற்றும் *உட்டோபியா* (2013) ஆகியவையும் அடங்கும். பிரித்தனின் *டெய்லி மிரர்* என்ற அச்சு ஊடகத்தில், பில்கர் 1963 முதல் 1986 வரை  பணிபுரிந்தார், 1991 முதல் 2014 வரை *நியூ ஸ்டேட்ஸ்மேன்* பத்திரிகையிலும் வழக்கமாக கட்டுரை எழுதினார்.

பில்கர் 1967 மற்றும் 1979 இல் பிரிட்டனின் சிறந்த பத்திரிகையாளர் விருதை வென்றார்.  இவரது ஆவணப்படங்கள் பிரிட்டன் மற்றும் உலகளவில் பிரிட்டன் திரைப்படம் மற்றும் தொலைக்காட்சி அகாதமி விருது  உட்பட பல விருதுகளைப் பெற்றுள்ளன.

## இறப்பு

பில்கர் 30 டிசம்பர் 2023 அன்று இலண்டனில் நுரையீரல் பாதிப்பு காரணமாக தனது 84 வயதில் இறந்தார்.

## கௌரவம்
பிரித்தானிய நூலகத்தில் ஜான் பில்கரின் காப்பகம்  உள்ளது.

## உசாத்துணை

* *The Last Day* (1975)
* *Aftermath: The Struggles of Cambodia and Vietnam* (1981)
* *The Outsiders* (with Michael Coren, 1984)
* *Heroes* (1986),  (2001)
* *A Secret Country* (1989)
* *Distant Voices* (1992 and 1994)

* *Hidden Agendas* (1998)
* *Reporting the World: John Pilger's Great Eyewitness Photographers* (2001)
* *The New Rulers of the World* (2002; 4th ed. 2016)
* *Tell Me No Lies: Investigative Journalism and its Triumphs* (ed.) Cape (2004)
* *Freedom Next Time* (2006)

## மேற்கோள்கள்

## வெளி இணைப்புகள்

* 
* 
* ''Freedom Next Time: Filmmaker & Journalist John Pilger on Propaganda, the Press, Censorship and Resisting the American Empire'', *Democracy Now!*, 7 August 2007
* John Pilger at Random House Australia

பகுப்பு:2023 இறப்புகள்
பகுப்பு:1939 பிறப்புகள்
பகுப்பு:ஆத்திரேலிய ஊடகத் துறையினர்
மரோயெயியா தாரியானி

**மரோயெயியா தாரியானா** (தாவர வகைப்பாட்டியல்:*Marojejya darianii*), பெரிய இலை பனை என்றும், 'ரவிம்பே' பனை என்றும் அழைக்கப்படுகிறது. இத்தாவரயினம், பூக்கும் தாவரத் தொகுதியின்   கீழுள்ள, பனைக் குடும்பத்தில் அமைந்துள்ளது. இது மடகாசுகரின் மழைக்காடுகளில் மட்டுமே காணப்படுகிறது.1984 ஆம் ஆண்டு முனைவர் மார்தி தாரியனால் கண்டுபிடிக்கப்பட்ட பின்பு தான் உலகின் தாவரவியல் அறிஞர் அறிந்தனர். இது மிகவும் மிக அருகிய நிலையில் உள்ளதும் வாழ்விட இழப்பு காரணமாக அழிந்து போகுமமச்சுறுத்தலிலும் உள்ளது. அறியப்பட்ட இந்த மரத்தின் மிகப்பெரிய எளிய இலைகள், ஒவ்வொன்றும் முப்பது அடி (9 மீட்டர்) நீளமும் நான்கு அடி (1.2 மீட்டர்) அகலமும் கொண்டது. 

## மேற்கோள்கள்

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
சஞ்சய் பாட்டியா

**சஞ்சய் பாட்டியா** (*Sanjay Bhatia*) இந்தியாவைச் சேர்ந்த ஓர் அரசியல்வாதியாவார். 1967 ஆம் ஆண்டு சூலை மாதம் 29 ஆம் தேதியன்று இவர் பிறந்தார். வணிகவியல் பாடத்தில் பட்டம் பெற்றார். 2000 ஆம் ஆண்டில் பானிபத்து நகராட்சிக் குழுவின் தலைவராக இருந்தார். அரியானா மாநில அரசியலில் பாரதிய சனதா கட்சி அரசியல்வாதியாகச் செயல்பட்டார். 2005 மற்றும் 2009 ஆம் ஆண்டுகளில் சட்டப்பேரவைத் தேர்தலில் போட்டியிட்டு தோல்வியடைந்தார். தற்போது 2019 ஆம் ஆண்டு நடைபெற்ற மக்களவைத் தேர்தலில் அரியானாவின் கர்னால் தொகுதியில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார். பாரதிய சனதா கட்சியின் மாநிலப் பொதுச் செயலாளராகவும் அரியானா காதி மற்றும் கிராமத் தொழில் வாரியத்தின் முன்னாள் தலைவராகவும் பணியாற்றினார்.
## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:அரியானா அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
வளிமண்டலங் கடப்பு வட்டணை

புவி **வளிமண்டலங் கடப்பு வட்டணை** '('transatmospheric orbit)* (*'TAO''') என்பது புவியைச் சுற்றியுள்ள ஒரு வட்டணையாகும், இதில்  வட்டணையின் புவியண்மை வரையறுக்கப்பட்ட வளிமண்டலத்துடன் வெட்டுகிறது. வளிமண்டலங் கடப்பு வட்டணைகள் பொதுவாக 100 கி.மீ. (62 மைல்) உயரத்தில் உள்ள FAI வரையறுக்கப்பட்ட கார்மான் கோடுகளை வெட்டும்அல்லது  அவை புவி தாழ் வட்டணைகளை வேறுபடுத்துவதற்கு பயன்படுத்துகின்றன, ஆனால் அமெரிக்காவில் வரையறுத்த 50 மைல் (80 கி.மீ.) கோடு போன்ற உயரங்களில் பயன்படுத்தப்படும். இத்தகைய வட்டணைகள் குறிப்பிடத்தக்க வளிமண்டல இழுவைக்கு உட்பட்டவை, சரிபார்க்கப்படாமல் விடப்பட்டால் விரைவான  வட்டணைச் சிதைவை ஏற்படுத்தும்.

பல செயற்கைக்கோள்கள் வளிமண்டலங் கடப்பு புவியின் வட்டணையில் வைக்கப்பட்டுள்ளன,  . இத்தகைய செயற்கைக்கோள்களில் EOS 02,  அசாதிசாட்(AzaadiSAT) ஆகியவை அடங்கும், இவை SSLV  ஏவூர்தியின் மேல் நிலை செயலிழப்பு காரணமாக 76 கி.மீ. x 356 கி.மீ. (47 மைல் x 221 மைல்) வளிமண்டல  வட்டணையில் நிலைநிறுத்தப்பட்டன. இவை ஏவூர்தியின் செயலிழப்பு காரணமாக வட்டணைச் சிதைவுக்கு வேகமாக உள்ளாவதால் வளிமண்டலங் கடப்பு வட்டணைகள் வரம்புள்ள சில நடைமுறை பயன்பாடுகளைக் கொண்டுள்ளன IXV விண்கலத்தின் மறு நுழைவைச் சரிபார்க்கவே   இத்தகைய ஒரு பயன்பாடு பயன்படுத்தப்பட்டது. இது 76 கி.மீ. x 416 கி.மீ.  (47 மைல் x 258 மைல்) வளிமண்டலங் கடப்பு  வட்டணையில் செலுத்தப்பட்டது.

போயிங் விண்மீன்தட விண்கலம் அட்லசு V  ஏவூர்தி வழி வளிமண்டல  வட்டணையில் வைக்கபட்டது. இது பன்னாட்டு விண்வெளி நிலையத்தை அடையும் தாழ் புவி வட்டணைக்குச் செல்ல, தன் கல உந்துவிசையைப் பயன்படுத்துகிறது.

## மேற்கோள்கள்


பகுப்பு:புவியின் சுற்றுப்பாதைகள்
கின்ஃபரா நெசவுப் பூங்கா

**கின்ஃபரா நெசவுப் பூங்கா** (*Kinfra Textile Park Taliparamba*) இந்தியாவின் கேரள மாநிலத்திலுள்ள கண்ணூர் மாவட்டத்தின் தளிப்பறம்பா நகராட்சிக்கு அருகில் உள்ள நடுக்காணி கிராமத்தில்  அமைந்துள்ளது. கேரளா தொழிற்சாலை உள்கட்டமைப்பு மேம்பாட்டு ஆணையம் இந்நெசவுப் பூங்காவை நிறுவியது. நெசவுத் தொழிலுக்குத் தேவையான உள்கட்டமைப்பு மற்றும் பிற தொடர்புடைய வசதிகளை வழங்குவதற்காக இப்பூங்கா நிறுவப்பட்டது. நடுக்காணி நெசவுப் பூங்காவில் 50 நிறுவனங்கள் உள்ளன. பொதுவான கழிவுநீர் சுத்திகரிப்பு நிலைய ஆலை, நீர் சுத்திகரிப்பு நிலையம், நெசவு மையம், வடிவமைப்பு தொழிற்சாலை, ஒருங்கிணைந்த உள்கட்டமைப்பு போன்ற வசதிகள் இங்கு ஏற்படுத்தப்பட்டுள்ளன.

## உள்கட்டமைப்பு & வசதிகள்

* தடையில்லா மின்சாரம்
* தண்ணிர் விநியோகம்
* நிலையான வடிவமைப்பு தொழிற்சாலை
* தொடர்பு அமைப்புகள்
* அபாயகரமான கழிவுகளை அகற்றும் அமைப்பு
* சாயமிடுதல் மற்றும் முறுக்கு ஆலை
* ஒற்றை சாளர அனுமதி அமைப்பு

## மேற்கோள்கள்

பகுப்பு:கண்ணூர் மாவட்டத்திலுள்ள கட்டடங்கள்
பகுப்பு:இந்தியாவில் நெசவுத் தொழில்
சத்பால் தன்வார்

**சத்பால் தன்வார்**  (*Satpal Tanwar*)  இந்தியாவைச் சேர்ந்த ஒரு சமூகச் செயற்பாட்டாளர் ஆவார். 1984 ஆம் ஆண்டு அக்டோபர் மாதம் 29 ஆம் தேதியான்று இவர் பிறந்தார். பட்டியல் இனத்தவர்களின் உரிமைகளுக்காக குரல் கொடுக்கும்  பீம் சேனா என்ற அமைப்பின்  நிறுவனர் மற்றும் தேசியத் தலைவராகவும் அறியப்படுகிறார்.

## தொழில்
அகில இந்திய அம்பேத்கர் இராணுவம்  எனப்படும்  பீம் சேனா அமைப்பை சத்பால் தன்வார் நிறுவினார். தேசியத் தலைவராகவும் செயல்பட்டார்.  பீம் சேனா 2010 ஆம் ஆண்டு  சத்பால் தன்வாரால் நிறுவப்பட்டது, சகாரன்பூர் வன்முறை வழக்கில் செயலற்ற தன்மை நீடித்ததற்காக சந்தர் மந்தரில் 2017 ஆம் ஆண்டு போராட்டங்களை ஏற்பாடு செய்ததில் இவர் முக்கிய நபராக இருந்தார்.  2017  ஆம்ம் ஆண்டு  பீம் படைக்கு ஆதரவாக இருந்தார் 

2018 ஆம் ஆண்டு  ஏப்ரல் மாதத்தில் சாதிய போராட்டங்களில் பங்கேற்றார்.  தில்லியில் உள்ள கமலா நேரு பூங்காவில் பீம் சேனா உறுப்பினர்களை கூட்டவும் ஏற்பாடு செய்தார்.

2020 ஆம் ஆண்டில், குருகிராமில் அத்ராசு கூட்டுப் பலாத்கார வழக்குக்கு எதிராக  இவர் மற்ற தலித் அமைப்புகளுடன் இணைந்து ஒரு போராட்டத்தை ஏற்பாடு செய்தார்.

## சர்ச்சைகள்
நாட்டுப்புற இராக்னி பாடல் ஒன்றில் தலித் சமூகத்தை இழிவுபடுத்தியதாக அரியான்வி நடனக் கலைஞர் சப்னா சவுத்ரி மீது தன்வார் பட்டியலின சட்டத்தின் கீழ் வழக்குப் பதிவு செய்தார். 2016 ஆம் ஆண்டு வழக்குக்குப் பிறகு சப்னா  தற்கொலைக்கு முயன்றார். தனக்கு எதிராக இணையத்தில்  பிரச்சாரம் செய்ததற்காக தன்வார் மீது குற்றம் சாட்டினார். பின்னர் சப்னா  மீதான வழக்கு இரத்து செய்யப்பட்டு இவர் மீது தூண்டுதல்  வழக்கு பதிவு செய்யப்பட்டது.

பின்னர் இவர் அடையாளம் தெரியாத ஆண்களால் (சப்னாவின் ஆதரவாளர்கள் என்று குற்றம் சாட்டப்பட்டவர்கள்) இரவு நேரத்தில் தாக்கப்பட்டார். பின்னர் வழக்கை திரும்பப் பெறுவதற்காக இந்திய இராணுவ வீரர் ஒருவராலும் தொலைபேசியில் மிரட்டல் விடுக்கப்பட்டார்.

2022 ஆம் ஆண்டில் , நூபுர் சர்மாவுக்கு எதிரான பெண் வெறுப்பு மற்றும் இழிவான கருத்துக்களை தெரிவித்ததற்காக தன்வார் மீண்டும் சர்ச்சையில் சிக்கினார், ஒரு தொலைக்காட்சி விவாதத்தின் போது இவர் அத்தகைய அவதூறான கருத்துக்களை கூறினார். சப்னாவின் நாக்கை அறுத்து இவரிடம் கொண்டு வருபவருக்கு 1 கோடி ரூபாய் பரிசாக வழங்கப்படும் என்று அறிவித்தார்.  சப்னா தூக்கிலிடப்படுவதற்கு தகுதியானவர் என்றும் இவர் கூறினார், இறுதியில் இவரது கீச்சகம் கணக்கு இடைநிறுத்தப்பட்டது.  கைது செய்யப்பட்டார், ஆனால் பின்னர் பிணையில் விடுவிக்கப்பட்டார்.

*

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:செயற்பாட்டாளர்கள்
பகுப்பு:அரியானா நபர்கள்